OzLabs/hebrew-wiki-articles huggingface dataset:
יצחק בלומנטל

יצחק (איציק) בלומנטל (נולד ב-16 באוגוסט 1959, י"ב באב ה'תשי"ט) הוא איש ציבור ישראלי שכיהן במגוון תפקידים בארגונים שונים ומנכ"ל חברת נמלי ישראל.

== ביוגרפיה ==
נולד ב-1959. התחנך בישיבה התיכונית קריית יעקב הרצוג בבני ברק ובישיבת ההסדר בקרית ארבע. בשנת 1978, התגייס לצה"ל ושירת כחובש קרבי, תפקיד בו הוא משמש עד היום כחלק ממערך המילואים בחיל.

== קריירה ציבורית ==
בשנת 1988, בלומנטל החל לעבוד בחברת התחבורה הציבורית 'דן' כמנהל מחלקת מסלולים. בשנת 1993, קודם לשמש כעוזר המנכ"ל בחברה, תפקיד בו כיהן עד לשנת 1998, בה הוא עבר לכהן כראש אגף ארגון ושיטות ומשאבי אנוש במטה רשות הנמלים והרכבות.

בשנת 2000, בלומנטל התחיל את דרכו ברשות הנמלים בתור סמנכ"ל מנהל ומשאבי אנוש בנמל אשדוד. בשנת 2005, קודם לתפקיד סמנכ"ל מטה ומחשוב בנמל.

בשנת 2011, בלומנטל עזב את נמל אשדוד והחל לשמש כסמנכ"ל מנהל ומשאבי אנוש במועצה להשכלה גבוהה.

בשנת 2013, חזר בלומנטל לנמל אשדוד כסמנכ"ל הנדסה ולוגיסטיקה, עד למינויו כמנכ"ל הנמל בשנת 2014<ref></ref>. במסגרת תפקידו, היה אחראי על הכנת האסטרטגיה בחברה והכנת החברה לקראת פתיחת הנמלים המסחריים החדשים בישראל.

החל מפברואר 2021 משמש כמנכ"ל חברת נמלי ישראל<ref></ref><ref></ref>. בשנת 2022, נבחר לשמש כיו״ר הדירקטוריון חברות לתעבורה ימית חיפה ואשדוד.

== עשייה התנדבותית ==
החל משנת 1990, בלומנטל הוסמך כפרמדיק במגן דוד אדום, בו הוא מתנדב עד היום. במהלך השנים 2006–2009, שימש כנציג ציבור בבית הדין לעבודה בירושלים.

בשנת 2012, שימש כחבר בצוות "פורום למחשבה" במטה הרפורמה לניהול ההון האנושי מטעם נציבות שירות המדינה. כשנה לאחר מכן, מונה לראשות ועדת ההיגוי ליישום מערכות המידע ברפורמה בה לקח חלק מטעם נציבות שירות המדינה.

== חיים אישיים ==
בלומנטל מתגורר באשדוד, אב ל-3 וסב ל-8 נכדים.

== תארים אקדמיים ==
* תואר B.Tech בניהול תעשייתי - מכללת שנקר (1981)
* תואר M.B.A במנהל עסקים - אוניברסיטת מנצ'סטר והקריה האקדמית קריית אונו (1998)
* בוגר התכנית למנהלים במגזר הציבורי של קרן וקסנר ואוניברסיטת הרווארד
* הכשרת מנהלים - האוניברסיטה הפתוחה (2000)
* הכשרת דירקטורים ונושאי משרה - המרכז הבינתחומי הרצליה (2011)
* הכשרה בדיני מכרזים - המועצה להשכלה גבוהה (2013)

== קישורים חיצוניים ==
* 
* 
* 

== הערות שוליים ==

קטגוריה:מנכ"לים ישראלים
תחנת מנדלייבסקאיה

מנדלייבסקאיה (ברוסית: Менделеевская) היא תחנה של הרכבת התחתית של מוסקבה בקו סרפוחובסקו-טימיריאזבסקאיה.

התחנה ממוקמת ברובע טברסקוי, והיא קרויה על שם האוניברסיטה הרוסית לטכנולוגיה כימית, הקרויה היא עצמה על שם דמיטרי מנדלייב, שממוקמת בסמוך לתחנה.

תחנת מנדלייבסקאיה נפתחה ב-31 בדצמבר 1988, ועומקה הוא 48.5 מטר.

לאחר פתיחתה היא הפכה לתחנה ה-138 במטרו של מוסקבה. ממרכז האולם מובילים גרמי מדרגות לתחנת נובוסלובודסקאיה של קו קולצביה.

== קישורים חיצוניים ==

מנדלייבסקאיה
פאנץ' ליין (סרט)

פאנץ' ליין (באנגלית: Punchline) הוא סרט קומדיה אמריקאי משנת 1988 בכתיבתו ובבימויו של דייוויד זלצר, עם סאלי פילד וטום הנקס בתפקידים הראשיים.

הסרט עוסק בבדרני סטנד-אפ שהכישרון שלהם הוא להצחיק קהל באמצעות הבדיחות שלהם, שבסוף כל אחת מהן יש גם שורת מחץ (פאנץ' ליין) שהיא השיא (הפואנטה) שלה.

==תקציר העלילה==
לילה קריציק (סאלי פילד) היא עקרת בית בניו יורק, נשואה לסוכן הביטוח ג'ון קריציק (ג'ון גודמן) ולהם שלוש בנות. היא חולמת שנים להופיע בסטנד-אפ אבל אין לה בדיחות טובות ולכן היא נפגשת עם "סוחר הבדיחות" ארנולד (פול מזורסקי) וקונה ממנו בדיחות תמורת 500 דולר שהיא לוקחת מקופת החיסכון של משפחתה שנועדה לחופשה משפחתית. אחת הבדיחות שקנתה היא – "איזה דבר ארוך וקשה מקבלת אישה ליום חתונתה מבעלה הפולני? התשובה - את שם המשפחה שלו".

עם זאת, היא לא מצליחה להצחיק את הקהל, מכיוון שהוא כבר מכיר את הבדיחות הישנות שקנתה.

סטיבן גולד (טום הנקס) הוא סטודנט לרפואה ממשפחת רופאים עשירה בשיקגו. אביו מצפה ממנו שיסיים את לימודיו בהצלחה ויתמחה בכירורגית לב אך סטיבן מזניח את הלימודים ומשקיע את לילותיו בהופעות במועדון "תחנת הדלק" של רומאו (מרק ריידל).

לילה מתפעלת מהופעותיו של סטיבן ומתחילה להזניח את הבית לכעסו של בעלה שגדל כאשר היא מגלה לו שבזבזה את כסף החופשה שלהם לקניית בדיחות. חיי הנישואין שלהם הולכים ומידרדרים עד שהיא עוזבת את הבית והוא קורא לעברה שאינה מצחיקה כלל.

לילה מבקשת מסטיבן שידריך אותה והוא אומר לה שבמקום בדיחות קנויות תספר בדיחות על חיי היום שלה כאישה נשואה ואם לילדות, ולמרבה הפלא זה מצליח לה. סטיבן מתאהב בה למרות שהוא צעיר ממנה ולילה מחליטה לבסוף להפסיק עם הסטנד-אפ ולחזור למשפחתה.

סטיבן יוצר קשר עם סוכנת השחקנים מדלין אורי (קים גריסט) והיא מארגנת תחרות סטנד-אפ במועדון של רומאו שהמנצח בה יופיע בתוכניתו של ג'וני קרסון. סטיבן מודיע זאת ללילה והיא מהססת מחשש ליחסו של ג'ון. ג'ון מבחין ברצונה של אשתו להשתתף בתחרות, מתרכך ומסכים אפילו לשבת בקהל.

לילה מספרת בדיחות על חיי המין עם בעלה וכולם צוחקים, כולל ג'ון. היא זוכה במקום ראשון וסטיבן במקום שני. ג'ון שולח לה פתק אהבה והיא מחליטה להיפרד מהמועדון, לחזור למשפחתה ולתת לסטיבן את המקום הראשון.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סאלי פילד
|לילה קריציק
|
|-
|טום הנקס
|סטיבן גולד
|
|-
|ג'ון גודמן
|ג'ון קריציק
|
|-
|מרק ריידל
|רומאו
|בעל מועדון
|-
|פול מזורסקי
|ארנולד
|סוחר בדיחות
|-
|קים גריסט
|מדליין אורי
|סוכנת שחקנים
|-
|טיילור נגרון
|אלברט
|סטנדאפיסט
|-
|דיימון ואיאנס
|פרסי
|סטנדאפיסט
|}

==קישורים חיצוניים==

* [https://www.youtube.com/watch?v=h8xc6j7i83I קדימון לפאנץ' ליין], באתר יוטיוב
* [https://www.youtube.com/watch?v=Fk6AHn48MCY קדימון לפאנץ' ליין], באתר יוטיוב
* [https://www.youtube.com/watch?v=niijHZxktSc פתיחת הסרט], באתר יוטיוב
* [https://prod-www.tcm.com/tcmdb/title/18502/punchline#overview פאנץ' ליין], באתר TCM

קטגוריה:סרטי 1988
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטי סאלי פילד
קטגוריה:סרטי קומדיה רומנטית אמריקאיים
כוח הצמדה

כנפיים קדמיות של מכוניות פורמולה 1 משנות ה-80
כוח הצמדה המוכר גם ככוח הורדה (באנגלית: Downforce) הוא כוח אווירודינמי, שנחשב לסוג של כוח עילוי. אבל בשונה מעילוי, כוח ההצמדה פועל כלפי הקרקע. בכלי רכב, ובמיוחד במכוניות ספורט ומרוץ, כוח ההצמדה משמש להגדלת האחיזה של הצמיגים של הגלגלים בכביש, על ידי הגדלת הכוח הלוחץ על הגלגלים מטה.

== כוח הצמדה במכוניות ==
מכונית מרוץ שעלתה לאוויר. בשלב זה האחיזה של הרכב היא אפסית ואין שליטה על תנועתה.
האחיזה של הרכב בכביש משפיעה בצורה משמעותית על ביצועי הפנייה, האטה ותאוצה של כלי הרכב, והיא תלויה רבות בחיכוך הסטטי, כאשר אזור המגע בין הצמיג לכביש יציב ולא מחליק. החיכוך הסטטי הוא פונקציה של החומרים שהכביש והצמיג עשויים ממנו, הצורה של משטחי המגע של הצמיג והכביש, וסך הכוחות הלוחצים את הצמיג לכביש. אם רוצים לשפר את האחיזה בכביש ניתן לשפר אחד או את כל הגורמים הללו. אם רוצים להגדיל את סך הכוחות הלוחצים את הרכב לכביש, ניתן להגדיל את מסת הרכב, אבל זה מוסיף לתנע שמתנגד להאצה ולהאטה ובמהלך פניות שואף לצד ועלול לגרום לאיבוד אחיזה. אם מוסיפים כוח אווירודינמי כלפי מטה, תתווסף כמות משמעותית של לחץ כלפי מטה, בתלות במהירות הרכב, ותשפר את האחיזה ללא תוספת לתנע.

מעשית, כוח הצמדה גבוה מאפשר תאוצה גבוהה יותר, נקודת תחילת בלימה מאוחרת יותר ופנייה במהירויות גבוהות יותר יחסית לרכב עם כוח הצמדה נמוך יותר. כמו כן כוח הצמדה גבוה יצמיד רכב לכביש בצורה יותר יציבה ויקטין אפשרות שהרכב יקפץ וגלגליו יתנתקו מהקרקע. כל זאת תמורת עלייה בגרר הכולל של הרכב שתקטין במידת מה את המהירות המרבית של האוטו.

מכוניות עתירות ביצועים לרוב כוללות רכיבים אווירודינמיים שמוסיפים כוח הצמדה לרכב, במיוחד מכוניות ספורט ומירוץ.

ישנן שתי שיטות עיקריות לייצור כוח הצמדה: שילוב ספוילר או כנפיים בקדמת ובאחורי הרכב, ושליטה בזרימת האוויר בין הקרקע לרצפת הרכב המכונה גם אפקט הקרקע. בהרבה מכוניות מרוץ למסלולים סלולים, דוגמת הפורמולה 1, כוללים אחד או כל המרכיבים הללו. למעשה, במכוניות הפורמולה 1 המודרניות, כוח ההצמדה הנוצר על ידי המרכיבים האווירודינמיים הוא גבוה ממשקל הרכב פי כמה, ומרבית הכוח נוצר מאפקט הקרקע.

כנפיים המותקנות בקדמת או באחורי כלי הרכב מייצרים כוח הצמדה על ידי אותם העקרונות של ייצור עילוי על גבי כנפיים של כלי טיס. משטח בעל פרופיל אווירודינמי הנע דרך האוויר ועל ידי צורתו מייצר כוח כלפי מטה.
מכונית פורמולה 1 ברבהאם BT46B, המציגה באחורי רצפת המכונית מניפה בדיפיוזר. המניפה שואבת את האוויר מתחת לרצפה ועל ידי כך מגדילה משמעותית את כוח ההצמדה של המכונית.
רצפה בתחתית הרכב, אם היא חלקה ונמוכה מספיק מסוגלת לייצר אזור של לחץ נמוך על ידי האצת האוויר העובר בין הרצפה לכביש. אזור זה של לחץ נמוך ייצר כוח שיונק את הרכב כלפי הכביש, ומוסיף לכוח ההצמדה. ניתן לשפר את זרימת האוויר בתחתית כלי הרכב על ידי הקטנת זרימת האוויר שנכנסת מתחת לכלי הרכב מהצדדים על ידי גורמים פיזיים, כגון חצאיות או מחוללי מערבולות. עיצוב הרצפה במרכזה גם מסוגלת ליצור יניקה על ידי מחוללי מערבולות. כמו כן יצור דיפיוזר יעיל באחורי הרצפה המאפשר לאוויר לעזוב את רצפת המכונית בצורה יעילה.

== קישורים חיצוניים ==

* [https://www.formula1-dictionary.net/downforce.html Downforce] מתוך https://formula1-dictionary.net

== הערות שוליים ==

עילוי
קטגוריה:אווירודינמיקה
קטגוריה:הנדסת מכונות
לשישית הצבעים

לשישית הצבעים (שם מדעי: Chrozophora tinctoria) הוא סוג צמח חד-שנתי המצוי באזור המזרח התיכון, הודו, פקיסטן ומרכז אסיה. הוא קיים גם כעשב שוטה בצפון אמריקה ובאוסטרליה. בסוג 12 מינים, מתוכם מצויים ארבעה בישראל.

== תיאור ==
לשישית הצבעים היא צמח חד שנתי, הנמצא בדרך כלל בקרקע דלה בחומרים מזינים. על מנת לשרוד בקרקע מסוג זה הוא מפתח שורש גדול. הצמח זקוף ומכוסה בשערות דמויות צמר.

העלים הירוקים-אפורים הם חלופיים ארוכים, בצורת מעוין צר, נישא על פטוטרת ארוכה.

הפרחים הזעירים מקובצים בגזע, לפרחים הנקביים התחתונים חסרים עלי כותרת ולפרחי הזכר חמישה עלי כותרת צהובים קטנים. האבקה של הלשישית נעשית על ידי נמלים או דבורים קטנות. בישראל הלשישית פורחת בקיץ, מחודש מאי עד אוקטובר.

פירות הלשישית בולטים ומורכבים משלושה כדורים מחוברים בצבע ירוק כהה. פני השטח שלהם מעוטרים בקשקשים לבנים. כל כדור מכיל שלושה זרעים, הנדחפים מהצמח במעין "פיצוץ" על ידי הכוח המכני של הפרי הבוגר עם הבשלתו.

== שימוש בצמח לצביעה ==
מהלשישית ייצרו בעבר את הצבע הכחול-סגול ששימש כצבע לבדים בימי הביניים, כצבע מאכל בגבינה הולנדית ובמשקאות חריפים מסוימים. את הצבעים הפיקו ממיץ הצמח וממיץ הגבעולים והפירות. את הצבע הירוק, השחור וגווני הכחול הפיקו מהצמח על ידי חשיפתו לאדי אמוניה.

זרעי הצמח שימשו כחומר מעורר הקאה.

==קישורים חיצוניים==

* 

== הערות שוליים ==

קטגוריה:פלורה של אסיה
קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
האנה טיילור-גורדון

האנה טיילור-גורדון (באנגלית: Hannah Taylor-Gordon; נולדה ב-6 במרץ 1987) היא שחקנית עבר אנגלייה. היא עשתה את הופעת הבכורה שלה בסרט משנת 1993 בית הרוחות. היא ידועה בעיקר בזכות תפקידה בתור אנה פרנק במיני-סדרה "אנה פרנק: הסיפור המלא", עליה קיבלה מועמדות הן לאמי והן לגלובוס הזהב.

ב-2012 היא גילמה את ליידי מקבת' בגרסת הקולנוע עטורת הפרסים הטרגדיה של מקבת.

==קריירה==
טיילור-גורדון משחקת מאז שהייתה בת ארבע. תפקיד המשחק הראשון שלה היה בסדרת הטלוויזיה הבריטית Casualty. תפקידה הקולנועי הראשון היה בסרט "בית הרוחות" מ-1993, שם גילמה את בלנקה טרובה הצעירה. היא שיחקה בתפקידים קטנים בסרט ארבע חתונות ולוויה וב "פרנקנשטיין של מרי שלי".

טיילור-גורדון ידועה בעיקר בזכות גילום דמותה של אנה פרנק במיני-סדרה "אנה פרנק: הסיפור המלא" משנת 2001, שזיכה אותה במועמדויות הן לגלובוס הזהב והן לפרסי אמי. במיני-סדרה כיכבו יחד בן קינגסלי, ברנדה בלת'ין, ולילי טיילור.

טיילור-גורדון כיכבה בתור לינה בסרט "יעקב השקרן" משנת 1999, לצידו של רובין ויליאמס. היא גילמה קורבן שואה גם בסרט הזה וגם ב'אנה פרנק הסיפור המלא'. בסרט "המעבר הסודי" משנת 2004, טיילור-גורדון שיחקה בתפקיד משנה לצד ג'ון טורטורו.

בשנת 2005, טיילור-גורדון שיחקה בסרט "האמנות היפה של האהבה". היא גילמה את איירין, יחד עם נטליה טנה, מרי ניג'י וג'קלין ביזט.

בשנת 2012, טיילור-גורדון גילמה את ליידי מקבת' בסרט 'הטרגדיה של מקבת', שזכה בפרסים עבור הסרט הטוב ביותר, השחקן הטוב ביותר והבמאי הטוב ביותר בפסטיבל הסרטים בלוס אנג'לס. היא גם שיחקה את סטלה בהפקה של רדיו בי בי סי 4 'The Cazalets'.

==חיים אישיים==
האנה טיילור גורדון נולדה בלונדון. היא בתם של אנדרו, יזם, וקלייר גורדון, עקרת בית. היא למדה תולדות אמנות ואיטלקית באוניברסיטת קולג' בלונדון והוכשרה בבית הספר למשחק בניו יורק, מכון לי סטרסברג לתיאטרון ולקולנוע בשנת 2008. היא סיימה את לימודיה ב-2012 ב האקדמיה למוזיקה ולאמנויות הדרמה של לונדון וכעת היא מתגוררת בלוס אנג'לס ובלונדון.

האנה נשואה לעורך הדין היהודי אמריקאי בן רובינפלד ולהם שתי בנות.

==קישורים חיצוניים==

* קישור: [https://www.youtube.com/watch?v=BKFBtkuSMC4 הסרט אנה פרנק הסיפור המלא]
להיות אליזבת

להיות אליזבת (באנגלית: Becoming Elizabeth) היא סדרת דרמה היסטורית, שנוצרה על ידי אניה רייס, העוקבת אחר המלכה אליזבת הראשונה בצעירותה. הקרנת הבכורה של הסדרה הייתה בערוץ Starz ב-12 ביוני 2022.<ref></ref>

== עלילה ==
הסדרה עוקבת אחר המלכה אליזבת הראשונה בצעירותה כנערה מתבגרת יתומה, שמסתבכת בפוליטיקה של חצר המלכות האנגלית במסעה להבטחת הכתר.

== שחקנים ודמויות ==

== הפקה ==
בדצמבר 2019, הוכרז שערוץ Starz נתן אישור להפקת סדרה בת 8 פרקים המתמקדת בשנותיה הצעירות של המלכה אליזבת הראשונה שנוצרה על ידי אניה רייס, שתשמש גם כמפיקה בפועל.<ref></ref> באוקטובר 2022 הוכרז שסטאר ביטלה את הסדרה ולא תמשיך לעונה 2 שתסקר את שלטונה שלמרי הראשונה.<ref></ref>

=== ליהוק ===
באוקטובר 2020 לוהקה אליסיה פון ריטברג לתפקיד ראשי בסדרה.<ref></ref> במאי 2021, רומולה גאראי, ג'סיקה ריין, טום קאלן, בלה רמזי, אוליבר זטרסטרום, ג'ון הפרנן, ג'יימי בלקלי, ג'ייקוב אייברי, אלכסנדרה גילברית', ליאו ביל, אקאו קוורטי, אלכס מקווין ואוליבר האבנד לוהקו אף הם לתפקיד בסדרה.<ref></ref>

=== צילומים ===
הצילום העיקרי החל בדצמבר 2020.<ref></ref> במרץ 2021, הצילומים התקיימו בטירת קרדיף.<ref></ref>

==קישורים חיצוניים==
* 

* 

== הערות שוליים ==

קטגוריה:ליונסגייט: סדרות טלוויזיה
קטגוריה:סדרות דרמה אמריקאיות
קטגוריה:סדרות דרמה בריטיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה בריטיות שעלו לשידור בשנות ה-2020
קטגוריה:המלוכה האנגלית בתרבות
CAPS

CAPS (ראשי תיבות של Cleaved Amplified Polymorphic Sequence, ביקוע רצף פולימורפי מוגבר, לפעמים נקראת PCR-Restriction Fragment Length Polymorphism (PCR-RFLP)) היא טכניקה בביולוגיה מולקולרית לניתוח סמנים גנטיים בדנ"א. זוהי הרחבה לשיטת ה"פולימורפיזם של אורך קטעים" (RLFP), תוך שימוש ב"תגובת שרשרת של פולימראז" (PCR) המאפשר לנו לנתח כמות דנ"א קטנה ולזרז את ניתוח התוצאות.

כמו RLFP, שיטת CAPS מתבססת על העיקרון כי הבדלים גנטיים בין אנשים, הנגרמים בעקבות סניפים או בעקבות מוטציה החדרה או השמטה, יכולים ליצור או לבטל אתרי הגבלה של אנזימי הגבלה (restriction endonuclease), וכי ניתן לזהות הבדלים אלה באורך מקטע הדנ"א לאחר פעילות האנזים.

לרוב המרקרים המולקולריים לCAPS לוקוס ספציפי, וניתן לשתף אותם בין מעבדות. בניגוד לשיטת RLFP, שיטת זו לא דורשת שימוש באיזוטופים רדיואקטיביים או בתספיג דרומי.

בשיטת הCAPS, הגברת PCR, המאפשרת לנתח כמות דנ"א קטנה, מכוונת על פני אתר ההגבלה שהשתנה, והתוצרים עוברים ביקוע על ידי אנזימי ההגבלה. כאשר תוצרים אלה מופרדים על ידי ג'ל אגרוז (Agarose), פחמימה הדומה לאגר, או באלקטרופורזה בג'ל, ניתן להבחין ביתר קלות על דפוסים שונים בבנדים של תוצרי PCR.

לחלופין, ניתן לנתח את הקטע המוגבר על ידי , תהליך שלעיתים קרובות יכול להיעשות על ידי .

== ראו גם ==
* PCR
* RLFP

== קישורים חיצוניים ==
* [https://www.ncbi.nlm.nih.gov/probe/docs/techcaps/ Cleaved Amplified Polymorphic Sequences (CAPS)], באתר המכונים הלאומיים לבריאות
* [https://www.wur.nl/en/show/Cleaved-Amplified-Polymorphic-Sequence-CAPS.htm Cleaved Amplified Polymorphic Sequence (CAPS)], באתר .

קטגוריה:ביולוגיה: שיטות ומכשור
ברנהרד מסקסוניה-ויימאר

ברנהרד מסקסוניה-ויימאר (בגרמנית: Bernhard von Sachsen-Weimar; 16 באוגוסט 1604 – 18 ביולי 1639) היה נסיך וגנרל גרמני במלחמת שלושים השנים.
ברנהרד מסקסוניה-ויימאר
== ביוגרפיה ==
ברנהרד נולד ב-16 באוגוסט 1604 בוויימאר, שהייתה חלק מדוכסות סקסוניה-ויימאר, והיה בנם האחד-עשר של יוהאן, דוכס סקסוניה-ויימאר ודורותיאה מריה מאנהלט.

ברנהרד קיבל חינוך טוב בצורה יוצאת דופן ולמד זמן קצר באוניברסיטת ינה, אך עד מהרה הלך לחצרו של יוהאן קזימיר, דוכס סקסוניה-קובורג כדי לעסוק בתרגילי אבירים. עם פרוץ מלחמת שלושים השנים הוא הצטרף לצד הפרוטסטנטי, ושירת תחת מנספלד בוויסלוך (1622), תחת גאורג פרידריך, מרקיז באדן-דורלאך בווימפפן (1622), ועם אחיו וילהלם בשטאדטלון (1623). ללא חשש מהתבוסות הללו, הוא השתתף במסעותיו של כריסטיאן הרביעי. לאחר תבוסה קשה בהולשטיין ב-1627, ברנהרד עזב את השירות הדני והלך לרפובליקה ההולנדית. שם הוא השתתף במצור המפורסם על הרטוגנבוש בשנת 1629.

כאשר נחת גוסטבוס אדולפוס בגרמניה הצטרף אליו ברנהרד במהירות, ולזמן קצר הוא היה קולונל של משמר סוסי ההצלה השוודי. לאחר קרב ברייטנפלד (1631), הוא ליווה את גוסטב אדולף בצעדתו לנהר הריין, ובין אירוע זה לקרב ה-Alte Veste, ברנהרד פיקד על משלחות רבות כמעט בכל מחוז מהמוזל ועד טירול. ב-Alte Veste הוא הפגין אומץ רב, ובקרב ליצן (1632), כאשר גוסטב אדולף נהרג, קיבל ברנהרד את הפיקוד, הרג קולונל שסירב להוביל את אנשיו אל המטרה, ולבסוף זכה בניצחון בשקיעה.
ברנהרד מסקסוניה-ויימאר.
תחילה ככפוף לאחיו וילהלם, שכלוטננט-גנרל שוודי עמד לרשותו של הפיקוד, אך מאוחר יותר כמפקד עצמאי, המשיך ברנהרד לדחוף את גיחותיו על דרום גרמניה; ועם הגנרל השוודי גוסטב הורן הוא ביצע בשנת 1633 פלישה מוצלחת לבוואריה, אשר הוגנה על ידי הגנרל הקיסרי הרוזן אלדרינגן. בשנה זו הוענק לו תואר הבישוף של וירצבורג ובמברג, ובנוסף קיבל את התואר דוכס פרנקוניה. הוא מינה את אחד מאחיו הרבים בתור סטאדהאודר, וחזר למלחמות. כפרוטסטנטי קשוח, הוא גבה תרומות כבדות מהערים הקתוליות שכבש, וניצחונותיו החוזרים ונשנים גרמו לו להיחשב בעיני הפרוטסטנטים הגרמנים כמושיע דתם. אבל בשנת 1634 ספג ברנהרד תבוסה גדולה בנורדלינגן, ואיבד את מיטב הצבא השוודי.

ב-1635 נכנס ברנהרד לשירות צרפת, שעד אז לא התערבה במלחמה. הוא מילא תפקיד כפול קשה; במסעות הבאים, שנוהלו בכישרון ובנחישות כפי שהיו, ברנהרד נקט לפעמים במדיניות צרפתית גרידא, בעוד שבפעמים אחרות הוא השתמש בשכירי חרב צרפתים כדי להשיג את מטרתו שלו. מנקודת מבט צבאית הישגיו הבולטים היו בשטח המשותף של הריין העליון, בברייסגאו.

במערכה הגדולה שלו ב-1638, ניצח ברנהרד בקרבות ריינפלדן, ויטנווייהר ותאן, וכבש ברציפות את ריינפלדן, פרייבורג וברייזאך, כאשר האחרון נחשב לאחד המבצרים החזקים באירופה. ברנהרד קיבל בשלב הראשון הבטחות מובהקות מצרפת שיש לתת לו את אלזס ואגנו, ווירצבורג, לאחר שאבדו במחדל של 1634; כעת קיווה להפוך את ברייזאך לבירת הדוכסות החדשה שלו.

אולם מצבו הבריאותי של ברנהרד הלך והידרדר. הוא מת ב-18 ביולי 1639 בנוינבורג אם ריין בתחילת המערכה. מושל ברייזאך ז'אן לואי ד'ארלאך קיבל שוחד כדי להעביר את המצודה לצרפת. ברנהרד נקבר זמנית בברייזאך, ושרידיו הועברו לוויימאר רק כעבור 16 שנים.

== קישורים חיצוניים ==

* 

== הערות שוליים ==

קטגוריה:גנרלים גרמנים
קטגוריה:ילידי 1604
קטגוריה:נפטרים ב-1639
אברהם אליקים שיף

הרב אברהם אליקים (גצל) שיף (כ"א כסלו תרנ"ח - י"ג אייר תשמ"ו)<ref></ref> היה רב פולני. רבן של רודניק ואפלען, ומחנה העקורים היידנהיים שבגרמניה. יו"ר אגודת ישראל בגרמניה אחרי שואה,<ref></ref> וחבר הנהלת ועד שארית הפליטה, שעסק בהצלת ושיקום היהדות אחר השואה. מחבר ספר ה' שערים. חבר קרוב של האדמו"ר מקלויזנבורג, הרב יקותיאל יהודה הלברשטאם.

== ביוגרפיה ==
הרב אברהם אליקים נולד לרב מרדכי שיף, בעיירה בלוזוב. למד אצל רבי שלמה ליב מטיטשין ורב המקום הרב אריה מאיר הורוביץ. את חלק חושן המשפט בשו"ע למד אצל הרב מאיר רייך, מתלמידי המהרש"ם.<ref name=":0"></ref> לאחר מלחמת העולם הראשונה, באלול תרע"ט נשא לאישה את פרידא בוק מהעיירה רודניק. התיישב בעיירה רודניק שם, ונסמך לרבנות על ידי רבו הרב אריה מאיר, לאחר שבחן אותו בהלכות במשך כשבועיים שלמים. אף שלא קיבל מינוי רשמי, נחשב באותה העת לרבה של העיירה. בד בבד, היה מנהל סניף הבק המקומי.<ref></ref> נשא ונתן הרבה בהלכה עם הרב אריה לייביש טייטלבוים (יידיש), האדמו"ר מקרעשוב, שהעריך אותו מאוד והרבה להתייעץ עימו.<ref></ref>

בתחילת מלחמת העולם השנייה ברח מזרחה אחרי חודש בשלטון הנאצי, וגלה לסיביר. תלאותיו והקשיים שעבר שם הקשורים בשמירת המצוות, תוארו על ידיו באריכות בספרו, בעידודו של הרב אהרן קוטלר.

== פעילותו לאחר השואה ==
בתום המלחמה, בשנת תש"ו עזב את רוסיה והגיע לפולין, שם כיהן כרב העיר אפלען. זמן קצר מכן נמלט משם והגיע לגרמניה, שם כיהן נבחר לכהן כרב מחנה העקורים היידנהיים.<ref></ref> באותה העת התיידד עם הרב יקותיאל יהודה הלברשטאם, האדמו"ר מקלויזנבורג, והשנים שיתפו פעולה לאחר השואה וגם מאוחר יותר בארץ ישראל. מכתבים רבים בספריו של הרב הלברשטאם ממוענים לרב שיף,<ref>למשל, שפע חיים חלק ה', עמוד רמג</ref> וסיפורים רבים אודותיו מובאים משמו.<ref></ref>

בפגישה ביניהם הציע הרב הלברשטאם את רעיונו להקים אגודת ישראל בגרמניה, וביקש מהרב שיף לכהן כיו"ר. כינוס רבנים אכן נערך זמן קצר לאחר מכן, והרב שיף נבחר ליו"ר האגודה. כמו כן שימש כעורך עיתון האגודה "קול ישראל לגולה", וחבר הנהלת ועד שארית הפליטה. במסגרת תפקידו, יומיים בשבוע ישב במשרד במינכן ועסק בצורכי הכלל. היה מראשי הפעילים לשיקום החיים הדתיים, בבנית מקואות, תלמודי תורה, ישיבות ובתי ספר לבנות (בית יעקב).<ref name=":0" /> במסגרת תפקידו התכתב עם רבנים רבים במחנות העקורים בענייני הלכה, בהם הרב נפתלי הניג, מאוחר יותר מרבני סאטמר הבולטים בארצות הברית.<ref></ref> וכן עם הרב חיים נחום מרמלשטיין.<ref>שו"ת המאור, חלק ב, עמ' תקנה</ref>

בטרם עלה ארצה, ביקש הרב הלברשטאם מידידו הרב שיף לבדוק את ההיתכנות של עלייתו, והלה נסע בשליחותו והתייעץ עם גורמים רבים ועם כמה מגדולי ישראל.<ref></ref>
== בארץ ישראל ==
בחנוכה תש"י עלה לארץ והתיישב בשכונת מאה שערים, ב'בית רקובר'.<ref></ref> סירב לקבל משרה רבנית, עם זאת, במשך עשרות שנים לימד תורה בבית הכנסת חב"ד במאה שערים, ונהג לדרוש ביום כיפור בבית כנסת החסידים מנהג צאנז. היה בקרבה וידידות עם אדמו"רים רבים בארץ, בהם הגרי"ז סולובייצ'יק, והיה חבר הנהלת מוסדות צאנז, ויו"ד ועד הבניין להקמת בית החולים לניאדו. בסוף ימיו פרסם ספר ה' שערים, שמכיל חלק המתאר את קורות חייו, וכן מאות עמודים של חידושי תורה בהלכה ואגדה. כמו כן, פרסם מאמר הספד לידידו, הרב מאיר בלומנפלד בירחון הפרדס.<ref></ref> נפטר בי"ג אייר תשמ"ו, רחוב על שמו נקרא בשכונת רמות ד' בירושלים.

== תמונותיו ==
* בספר צנצנת המן, לצד האדמו"ר מבלעז.<ref>עמוד שג</ref>
* דיוקן, בפתח ספרו "ה' שערים".<ref>עמוד 3</ref>

== הערות שוליים ==

קטגוריה:רבנים פולנים
קטגוריה:מחברי ספרות תורנית
מונבז הראשון

מֻנבָּז הראשון<ref></ref> היה מלכה של מדינת חדייב תחת האימפריה הפרתית בשנות העשרים והשלושים של המאה הראשונה לספירה. הוא היה אחיה ובעלה של הלני המלכה<ref>Debevoise, Neilson Carel. A political history of Parthia. Chicago, Ill.: University of Chicago Press, 1938, p. 165.</ref>, וילדיהם היו מונבז השני וזוטוס השני. מדרש בראשית רבה מזהה את דמותו של מונבז הראשון עם דמותו של המלך תלמי השני ()<ref></ref>.

== הערות שוליים ==

קטגוריה:מלכים
בישת

דוגמה ללבוש של בישת מסורתי
בישת (בערבית: بِشْت) הוא גלימה גברית מפוארת הנפוצה בעולם הערבי, שנלבשת זה אלפי שנים. הבישת נלבש בדרך כלל באירועים מיוחדים מסורתיים כגון חתונות, חגים, תפילות יום השישי ובלוויות.

הבישת בדרך כלל מיוצר משיער גמלים וצמר עזים. יש מספר סוגים של בישת שמתאימים לעונות השנה. כך למשל, בישת שנלבש בקיץ ייוצר מבד רך.

צבעו של הבישת הוא בדרך כלל שחור, חום בז', קרם או אפור.

במהלך טקס הנפת הגביע בתום משחק הגמר של המונדיאל בין נבחרות ארגנטינה וצרפת ב-18.12.22, הלביש אמיר קטר, השיח' תמים בן חמד אאל ת'אני, את קפטן נבחרת ארגנטינה, ליאו מסי, בבגד מסורתי ערבי הנפוץ במפרץ המכונה 'בישת', צעד שעורר פרשנויות ותגובות בקרב הגולשים ערבים בכלל וקטרים בפרט. גולשים רבים שיבחו את אמיר קטר על כך והסבירו כי הבישת הוא סמל של ערביות, גבריות.[https://www.memri.org.il/cgi-webaxy/item?5741]

== קישורים חיצוניים ==

קטגוריה:לבוש אסלאמי
טורן-טייבל טופ 100

טורן-טייבל טופ 100 (TurnTable Top 100), הידוע גם בתור טורן-טייבל ניגריה טופ 100 (TurnTable Nigeria Top 100) הוא מצעד מוזיקה בניגריה, המתבסס על נתוני איירפליי והזרמת מוזיקה, ומתפרסם מדי שבוע על ידי המגזין טורן-טייבל . בתחילה, המצעד כלל 50 מקומות, ומאוחר יותר (ב-11 ביולי 2022), כלל 100 מקומות.<ref></ref>

== היסטוריה ==
מצעד המוזיקה החל לפעול ב-13 ביולי 2020, כטורן-טייבל טופ 50 (TurnTable Top 50).<ref></ref> באותה תקופה, המצעד התבסס על נתונים מאודיומאק , בומפליי ויוטיוב. הגיליון הראשון של מצעד המוזיקה הושק ב-9 בנובמבר 2020. השיר במקום הראשון באותו גיליון היה "Ginger" של ויזקיד.<ref></ref> מצעד המוזיקה נערך בימי רביעי, ופורסם מדי יום שני. מאז 11 ביולי 2022, מצעד המוזיקה נערך בימי חמישי, ומפורסם מדי יום שישי.

ב-31 במרץ 2022, המגזין טורן-טייבל הכריז כי ירחיב את מספר המיקומים במצעד המוזיקה מ-50 ל-100, וכן כי ייקח גם נתונים מספוטיפיי, אפל מיוזיק ודיזר.<ref name="Pulse Nigeria"></ref> הרחבה זו התבצע לבסוף ב-11 ביולי 2022.<ref name="TheCable Lifestyle"></ref> למעט מצעד זה קיימים גם המצעדים הבאים:<ref name="TurnTable charts"></ref>
* מצעד שירי האפרו-פופ: דירוג שבועי של 25 שירי האפרו-פופ הפופולריים ביותר בניגריה.
* מצעד שירי האפרו-אר-אנד-בי: דירוג שבועי של 25 שירי האפרו-אר-אנד-בי הפופולריים ביותר בניגריה.
* מצעד שירי הסטריט-פופ: דירוג שבועי של 25 שירי סטריט-פופ הפופולריים ביותר בניגריה.
* מצעד שירי ההיפ-הופ/ראפ: דירוג שבועי של 25 שירי ההיפ-הופ הפופולריים ביותר בניגריה.
* מצעד שירי הגוספל: דירוג שבועי של 20 שירי הגוספל הפופולריים ביותר בניגריה.
* מצעד השירים האלטרנטיביים: דירוג שבועי של 20 השירים הפופולריים ביותר בניגריה שאינם מכילים אלמנטים הקשורים למיינסטרים.
* מצעד השירים המסורתיים: דירוג שבועי של 20 השירים הפופולריים ביותר בניגריה, המכילים אלמנטים מסורתיים.
* מצעד השירים הבין-לאומיים: דירוג שבועי של 25 השירים הפופולריים ביותר של מוזיקאים לא ניגרים בניגריה.
* מצעד השירים מתחת לטופ 100: דירוג שבועי של 25 השירים המובילים מתחת לטופ 100 של ניגריה שמעולם לא הופיעו ב-100 המובילים.
* מצעד השירים העולם NXT: דירוג שבועי של 20 השירים הפופולריים ביותר שיצאו על ידי אמנים מתפתחים בניגריה.

במצעד מוזיקה זה, גרסאות המקור והרמיקס של שיר מסוים נחשבים כשיר אחד בלבד, והגרסה עם האחוז הגבוה ביותר של השמעה מסך כלל הסטרימינג וההשמעה תופיע. עם זאת, במקרה שבו המבנה, המילים והלחן של שיר שונים מהרמיקס, הרמיקס ייחשב כרשומה נפרדת ויירשם כ-"Pt 2" בטבלה.<ref name="TurnTable charts 1"></ref>

חלקי אלבומים זכאים להופיע באחד ממצעדי המוזיקה בתנאי שהם עומדים בכל הדרישות של המגזין.

== קישורים חיצוניים ==
* 

== הערות שוליים ==

ניגריה
קטגוריה:מוזיקה ניגרית
King's Dead

King's Dead הוא שיר של הראפרים האמריקאים ג'יי רוק, קנדריק לאמאר ופיוצ'ר והזמר האנגלי ג'יימס בלייק, מתוך אלבום הפסקול של סרט גיבורי-העל של אולפני מארוול "הפנתר השחור" ואלבום האולפן השלישי של ג'יי רוק, Redemption.

הוא יצא באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס ב-11 בינואר 2018 כסינגל השני מתוך הפסקול וכן כסינגל המוביל מתוך Redemption.<ref></ref><ref></ref> השיר הוא שירו הראשון של ג'יי רוק שנכנס לבילבורד הוט 100.<ref></ref> השיר, לצד "Bubblin" של אנדרסון פאאק, זכה בביצוע הראפ הטוב ביותר, והועמד לשיר הראפ הטוב ביותר, בטקס פרסי גראמי ה-61.

==קבלה==
בריאנה יאנגר מפיצ'פורק העניקה לשיר ביקורת חיובית, ותיארה את השיר "כיף וסוחף".<ref></ref>

==וידאו קליפ==
הווידאו קליפ לשיר פורסם בערוץ ה-Vevo של רוק ביוטיוב ב-15 בפברואר 2018. הוא בוים על ידי דייב פרי וג'ק בגרט.<ref></ref>

==רמיקסים==
ב-8 במרץ 2018, הראפרים האמריקאים ג'ואי באדאס ו-XXXTentacion פרסמו רמיקס לשיר.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×2
| 160,000
|-
! פולין (ZPAV)
| זהב
| 25,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×3
| 3,000,000
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'יי רוק
קטגוריה:שירי קנדריק לאמאר
קטגוריה:שירי פיוצ'ר
קטגוריה:שירי היקום הקולנועי של מארוול
קטגוריה:שירים באנגלית
קטגוריה:שירי מוזיקת טראפ
קטגוריה:שירים שנכתבו על ידי מייק ויל מייד איט
קטגוריה:שירים שהופקו על ידי מייק ויל מייד איט
קטגוריה:שירים על מוות
קטגוריה:שירים על מלכים
קטגוריה:זוכי פרס גראמי לביצוע הראפ הטוב ביותר
קטגוריה:שירי כסף בממלכה המאוחדת
קטגוריה:שירי פלטינה כפולה בקנדה
קטגוריה:שירי פלטינה משולשת בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
הזאב והכלב

משל הזאב והכלב (בצרפתית: Le Loup et le Chien) הוא משל שכתב המשורר וממשיל המשלים הצרפתי ז'אן דה לה פונטן. זהו המשל החמישי המובא בספרו הראשון () שיצא לאור בשנת 1668.

המשל, הוא עיבוד מחדש של יצירה מהעת העתיקה שכתבו איזופוס ופובליוס טרנטיוס אפר. ובו מוסר השכל הנוגע אל הנוחות שקשורה שבשעבוד וחוסר הביטחון של החופש.

== תקציר המשל ==
זאב רזה ומורעב משוטט, פוגש בכלב שמירה גדול ושמן, ומייד הבין שעימות איתו אינו בא בחשבון. שכן יתרונו הפיזי ניכר. במקום זאת, החליט להחמיא לו על נראותו המרשימה. שכן, הזאב היה שמח להיות גדול וחזק כמותו.

בתגובה, ענה לו הכלב. שאם הוא רוצה להיות כמותו, עליו לפרוש מחיי הפרא ולהתביית. שכן חייו אינם נוחים ועליו לחפש אחר מזון ולהתמודד עם קשיים רבים.

מה עלי לעשות? השיב הזאב לא הרבה; ענה הכלב, עליך לרדוף אחרי בני האדם ולעשות את רצונם. כך תקבל את כל צורכך. הזאב התפתה, אך בראותו את הקולר שעל צוואר הכלב, שאל למשמעותו. וכשהבין הזאב שהקולר משמש לחיבורו לרצועה, ואף לקשירתו. חזר בו הזאב מקנאתו לכלב. שכן לא מוכן היה לוותר על החופש שבחיי הפרא.

=== מוסר השכל ===
אף על פי שמוסר ההשכל אינו חד משמעי ומפורש, ניתן לראות מהמשל, שעדיף להיות עני וחופשי, מאשר להיות עשיר ומשועבד. או להיות כלוא ב״כלוב של זהב״.

במשל, הכותב מביא שני בעלי חיים הדומים מאוד, אך גם שונים מאוד באותו הזמן. שכן, הם משתייכים לאותה משפחה טקסומונית אך שונים זה מזה באורח חייהם; הזאב – שנוהג להימנע מבני האנוש ובכך צריך לצוד את מזונו והשני – כלב הבית, שתלוי בבני האנוש. ובכך מציג הכותב שני תנאים: חוסר ביטחון הקשור לחופש ונוחות הקשורה לשעבוד.

הכותב, מנסה גם להתייחס לחסות השלטונות שאפשרה לו לכתוב, אך לעיתים, הטילה עליו צנזורה.

== ראו גם ==

* ז'אן דה לה פונטן
* [http://mythfolklore.net/aesopica/perry/346.htm הזאב והכלב], באתר [http://mythfolklore.net/aesopica/index.htm mythfolklore.net]

== קישורים חיצוניים ==
*[https://www.bonjourpoesie.fr/lesgrandsclassiques/poemes/jean_de_la_fontaine/le_loup_et_le_chien LES GRANDS CLASSIQUES] תמליל המשל .
* [https://archive.org/details/EsopeFablesEmileChambry/sope_-_Fables_-_mile_Chambry Ésope Fables Émile Chambry] תמליל המשל מפי איזופוס ופירושו לצרפתית מודרנית .

== הערות שוליים ==

קטגוריה:משלי איזופוס
קטגוריה:משלים
קטגוריה:בעלי חיים במשלים
קטגוריה:זאבים בתרבות
קטגוריה:כלבים בתרבות
אלמנה לבנה

אלמנה לבנה (שם מדעי: Latrodectus pallidus) הוא עכביש מהסוג אלמנה שבמשפחת הכדורניים. הוא נפוץ ברחבי צפון אפריקה, המזרח התיכון ומרכז אסיה. האלמנה הלבנה חיה בערבות דרום רוסיה, קזחסטן ומדינות אחרות בדרום מערב אסיה, כמו גם באזורים המדבריים של המזרח התיכון. בהשוואה למיני אלמנה אחרים באותו אזור תפוצה, האלמנה הלבנה נדירה יחסית.

בישראל האלמנה הלבנה נמצאת באזורים מדבריים, בבקעת הירדן, עמק יזרעאל ואזורים חוליים בחופי השפלה.<ref name=":0"></ref>

== תיאור ==
בשונה משאר מיני האלמנה, שצבעם כהה, האלמנה הלבנה, כפי ששמה מרמז, בעלת צבע בהיר. צבעה נע בין בז' ללבן, לעיתים עם נקודות חומות, רגליה כהות יותר. עכביש זה חסר הסימנים האדומים הבוהקים שנמצאים על עכבישי אלמנה אחרים כמו אלמנה אוסטרלית או אלמנה שחורה. מלבד צבעה, האלמנה הלבנה דומה במראה לעכבישים אחרים בסוגה.

הנקבה בגודל של כ-11–13 מ"מ והזכר בגודל 3.5–5.5 מ"מ.<ref name=":0" /> בדומה למיני אלמנה נוספים, הזכרים משקיעים השקעה רבה בהזדווגות בודדת. זכרים בדרך כלל חיים יחד עם אותה הנקבה במשך תקופה ארוכה, מספקים תצוגות חיזור תובעניות, ולעיתים נאכלים על ידי הנקבה לאחר ההזדווגות. הזכרים לרוב קטנים יותר מהנקבות מכיוון שלאחר שהם מגיעים לבגרות, הם אינם ניזונים ומעבירים את רוב חייהם בחיפוש אחר נקבות.<ref></ref>

== ברפואה ==
כמו כל מיני האלמנה, לאלמנה הלבנה נשיכה ארסית והיא עלולה לפגוע בבני אדם. אף על פי שרעילותה נמוכה בהרבה מנשיכתה של האלמנה האוסטרלית או של אלמנת מקטנס (Latrodectus mactans), נשיכת האלמנה הלבנה היא משמעותית מבחינה רפואית ועלולה להרוג ילדים וחולים. מחקרים טוקסיקולוגיים דיווחו שהארס של האלמנה הלבנה דומה במבנה לזה של האלמנה השחורה.<ref>
</ref> עם זאת, כרזה שפורסמה על ידי האגודה המצרית לרעלנים טבעיים מתארת את ארס האלמנה הלבנה ברמת ארסיות בינונית, ואילו ארס האלמנה השחורה מתואר כארסי ביותר בדרום אירופה.<ref>http://groups.msn.com/Egyptiansocietyofnaturaltoxins/venomousspidersofegypt.msnw Venomous Spiders of Egypt</ref>

== קישורים חיצוניים ==

== הערות שוליים ==

קטגוריה:אפריקה: עכבישים
קטגוריה:ארץ ישראל: עכבישאים
קטגוריה:בעלי חיים שתוארו ב-1872
קטגוריה:טקסונים שתוארו בידי אוקטביוס פיקארד-קיימברידג'
קטגוריה:המזרח התיכון: עכבישים
שמואל לבן

שמואל לבן (נולד ב-21 בינואר 1981) הוא כדורגלן עבר ישראלי-בלגי ששיחק בעמדת הבלם.

==קריירה==
לבן נולד בירושלים ובגיל צעיר עזב עם משפחתו לבלגיה. לבן התחיל את הקריירה שלו במחלקת הנוער של בירסחוט ממנה עבר לזו של לירסה.

בפברואר הצטרף לבית"ר ירושלים. ב-12 במאי ערך את הופעת הבכורה שלו בקבוצה בהפסד 2-0 למכבי חיפה. בירושלים שיחק שנה וחצי אך שיחק רק 10 משחקים.

לאחר מכן חזר לבלגיה ושיחק בדניצה, רוסלארה, רויאל אנטוורפן וברכם ספורט. כאשר שיחק באנטוורפן חווה אירוע אנטישמי במשחק ליגה נגד מכלן כאשר שחקן היריבה אמר לו: "חבל שהעבודה של הגרמנים במהלך מלחמת העולם השנייה לא הושלמה".

לבן שיחק בעברו גם נבחרת הנוער ובנבחרת הצעירה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים בלגים
קטגוריה:בלמי כדורגל ישראלים
קטגוריה:בלמי כדורגל בלגים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני רוסלארה
קטגוריה:כדורגלני רויאל אנטוורפן
קטגוריה:ישראלים שנולדו ב-1981
קטגוריה:בלגים שנולדו ב-1981
חמדאן אל-כמאלי

חמדאן אסמאעיל מוחמד אל-כמאלי (בערבית: حمدان إسماعيل محمد الكمالي; נולד ב-2 במאי 1989) הוא כדורגלן אמירתי המשחק בעמדת הבלם בא-נסר.

==קריירה==
אל-כמאלי התחיל את הקריירה שלו בקבוצת הילדים של אל-וחדה אבו דאבי אליה הצטרף בגיל 7. ב-12 בנובמבר 2006 ערך את הופעת הבכורה שלו בקבוצה הבוגרת בהפסד 1-0 לאל-ג'זירה במסגרת גביע הנשיאים. אל-כמאלי הורחק במהלך המשחק לאחר עבירה לאנטונין קוטוטאן. בשנת נבחר לאחד מ-100 הכדורגלנים הצעירים הטובים בעולם על ידי מגזין דון בלון.

ב-28 בינואר 2012 הושאל לחצי שנה לאולימפיק ליון מליגת העל הצרפתית. בחצי השנה שלו בליון שיחק 8 משחקים עם קבוצת המילואים ואף כבש שער אחד, אך לא זכה לדקות משחק בקבוצה הבוגרת. בסיום העונה חזר לאל-ווחדה.

בקיץ הצטרף לשבאב אל-אהלי דובאי.

ב-6 בפברואר 2023 הושאל לא-נסר עד לסיום העונה. בסיום העונה חתם על חוזה חדש בקבוצה.

ב-27 בדצמבר 2008 אל-כמאלי ערך את הופעת הבכורה שלו בנבחרת איחוד האמירויות הערביות בתיקו 2-2 נגד . ב-7 ביולי 2011 הבקיע את שער הבכורה שלו בנבחרת בניצחון 2-6 נגד . השתתף עם הנבחרת בגביע אסיה 2011, גביע אסיה 2015 ובאולימפיאדת לונדון (2012).

==תארים==
; אל-וחדה
*ליגת העל של איחוד האמירויות הערביות: 

==קישורים חיצוניים==
* 

קטגוריה:כדורגלנים אמירתים
קטגוריה:בלמי כדורגל אמירתים
קטגוריה:כדורגלני אל-וחדה
קטגוריה:כדורגלני אולימפיק ליון
קטגוריה:כדורגלני שבאב אל-אהלי דובאי
קטגוריה:כדורגלני א-נסר (דובאי)
קטגוריה:כדורגלני נבחרת איחוד האמירויות הערביות
קטגוריה:ספורטאים זרים בצרפת
קטגוריה:כדורגלני גביע אסיה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע אסיה 2015
קטגוריה:אמירתים שנולדו ב-1989
סטורי מאסגרייב

סטורי מאסגרייב (בשם מלא באנגלית: Franklin Story Musgrave; נולד ב-19 באוגוסט 1935, בוסטון) היה אסטרונאוט ורופא אמריקני אשר לקח חלק בתוכניות חלל וטס לחלל 6 פעמים.

==ביוגרפיה==
סטורי מאסגרייב נולד בבוסטון למשפחה בעלת שורשים במסצ'וסטס שנציגיה הגיעו לארצות הברית באוניית "מייפלאואר". בשנת 1953 לאחר סיום בית ספר הוא נרשם לחיל הנחתים של ארצות הברית. מאסגרייב שירת בתפקידים שונים בקוריאה, יפן והוואי. בשנת 1958 הוא השתחרר והחל לימודים. מאסגרייב סיים לימודי מתמטיקה באוניברסיטת סירקיוז, תואר שני במדעי המחשב באוניברסיטת קליפורניה בלוס אנג'לס ולימודי רפואה באוניברסיטת קולומביה בשנת 1964. לאחר סיום לימודי רפואה הוא השתלם בבית חולים ובהמשך החל להתמחות ברפואת החלל. בתחום זה הוא כתב כ-25 מאמרים מדעים.

==שירות בנאס"א==
סטורי מאסגרייב נבחר ליחידת אסטרונאוטים באוגוסט 1967. הוא היה חלק של צוות שפיתח מעבורת החלל והיה חבר בצוות קרקע במספר משימות.

טיסת החלל הראשונה של מאסגרייב הייתה בשנת 1983 על מעבורת החלל צ'לנג'ר במסגרת משימה STS-6. במהלך טיסה זו הוא ביצע פעילות חוץ רכבית ראשונה. בשנת 1985 הוא טס שנית על מעבורת החלל צ'לנג'ר במסגרת משימה STS-51-F. בשנת 1989 הוא היה חבר צוות מעבורת החלל דיסקברי במסגרת משימה STS-33. בשנת 1991 מאסגרייב ביצע טיסה רביעית מעבורת החלל אטלנטיס במסגרת משימה STS-44. בשנת 1993 הוא טס במעבורת החלל אנדוור במסגרת משימה STS-61. במהלך טיסה זו הוא ביצע פעילות חוץ רכבית שלוש פעמים לצורך תחזוקת טלסקופ החלל האבל. טיסתו האחרונה בוצע בשנת 1996 במעבורת החלל אטלנטיס במסגרת משימה STS-80.

מאסגרייב פרש מנסא"א בשנת 1997.

==קישורים חיצוניים==

* 
* [https://web.archive.org/web/20150222105436/http://www.astronautix.com/astros/musgrave.htm ביוגרפיה]
* 

קטגוריה:אסטרונאוטים אמריקאים
קטגוריה:בוגרי מכללת מריאטה
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי בית הספר לרפואה באוניברסיטת קולומביה
קטגוריה:עובדי נאס"א
קטגוריה:בוגרי אוניברסיטת סירקיוז
קטגוריה:קצינים וחוגרים בחיל הנחתים של ארצות הברית
קטגוריה:אמריקאים שנולדו ב-1935
דונפלווה

דונפלווה (בהונגרית: Dunafalva) הוא כפר בנפת באיה שבמחוז באץ'-קישקון בדרום־מזרח הונגריה. 

כמו יישובים רבים באירופה, גם בדונפלווה אוכלוסיית היישוב נמצאת בירידה. כך, בשנת 1990 חיו בכפר 1,242 תושבים ובשנת 2022 חיו בו רק 861 תושבים.

הכפר הוקם בשנת 1954.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ארשקצ'נאד

ארשקצ'נאד (בהונגרית: Érsekcsanád) הוא כפר בנפת באיה שבמחוז באץ'-קישקון בדרום־מזרח הונגריה. עד ל הייתה בו קהילה יהודית.
== יהודי ארשקצ'נאד ==
יהודים חיו בעיירה במאה ה-19 ובמאה ה-20 והיו כפופים לקהילה היהודית בקישקרש. יהודים מהכפר נרצחו במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|27
|1,985
|-
|1910
|17
|
|-
|1920
|13
|
|-
|1930
|9
|
|-
|1941
|9
|2,246
|-
|}

=== ילידי המקום ===

יוז'ף גרצר (1897 – 1945) היה "מלך החידות", כותב חידות יהודי-הונגרי ומזכירו של הסופר הגדול היהודי פרידייש קארינתי. ניספה בשואה.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
תחנת טורגנייבסקאיה

טורגנייבסקאיה (ברוסית: Тургеневская) היא תחנה של הרכבת התחתית של מוסקבה בקו קלוז'סקו-ריז'סקאיה.

התחנה ממוקמת ברובע קראסנוסלסקי, והיא קרויה על שם כיכר טורגנייבסקאיה שקרויה על שם הסופר איוואן טורגנייב.

תחנת טורגנייבסקאיה נפתחה ב-5 בינואר 1972, והיא ממוקמת חלקית תחת כיכר טורגנייבסקאיה ותחנת צ'יסטיה פרודי של קו סוקולניצ'סקאיה.

אחרי פתיחתה הפכה לתחנה ה-91 במטרו של מוסקבה. מ-29 בדצמבר 2007 יש מעבר לתחנת סרטנסקי בולבר של קו ליובלינסקו-דמיטרובסקאיה.

== קישורים חיצוניים ==

טורגנייבסקאיה
Swimming Pools (Drank)

Swimming Pools (Drank) הוא שיר של הראפר האמריקאי קנדריק לאמאר. הוא יצא לאור ב-31 ביולי 2012, כסינגל המוביל (והשני בסך הכל) מתוך אלבום הבכורה שלו בחברת תקליטים גדולה, Good Kid, M.A.A.D City, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. הוא נכתב על ידי לאמאר וטיילר "טי-מיינוס" ויליאמס, שגם הפיק את השיר.

השיר הניע את לאמאר לפופולריות במיינסטרים, כשהגיע בשיאו למקום ה-17 במצעד הבילבורד הוט 100. מאוחר יותר, הועמד השיר לפרס גראמי לביצוע הראפ הטוב ביותר.

==רקע==
השיר מהווה התבוננות פנימית על חיי המשפחה והחברה של לאמאר, האלכוהוליזם והלחץ החברתי המלווה אותו בקרב חבריו. בבית הראשון, הוא נזכר בשתייה של סבו והמוות כתוצאה מכך,<ref></ref> ובסיבות שהובילו את לאמאר עצמו לשתות.<ref></ref>

==קבלה ביקורתית==
השיר זכה לתשבחות ממבקרי המוזיקה בצאתו. מגזין רולינג סטון דירג את השיר במקום ה-34 ברשימת השירים הטובים ביותר לשנת 2012.<ref></ref> מגזין XXL כלל את השיר כאחד מחמשת שירי ההיפ הופ הטובים ביותר ב-2012.<ref></ref>

==הצלחה מסחרית==
בשבוע הראשון לצאתו, הופיע השיר במקום ה-100 בבילבורד הוט 100, נשאר במצעד כשבוע ויצא. עם זאת, שבועיים לאחר מכן, חזר למצעד וטיפס מספר מקומות כל שבוע, כשבשיאו הגיע למקום ה-17. במצעד הסינגלים הבריטי, הופיע השיר לראשונה במקום ה-63, ובשיאו הגיע למקום ה-57.<ref></ref>

==וידאו קליפ==
הווידאו קליפ, בבימויו של ג'רום די, הוקרן בבכורה ב-3 באוגוסט 2012 ב-. סקירה של המגזין רולינג סטון כללה תקציר של הקליפ בו נכתב: "בקליפ החדש שלו עבור 'Swimming Pools (Drank)', קנדריק לאמאר מתריס נגד כוח הכבידה, צף ונופל בחלל תלוי בזמן שבקבוקי אלכוהול עפים ומתנפצים לתקרה. הראפר מקבל התבוננות פנימית בקצב מטושטש, בהתחשב בשיאים ובשפל של צריכת אלכוהול ותחושת הביטחון שהיא מעניקה לשתיין. לאמאר מבלה את רוב הקליפ בראפ לבד, אך בצילומים מסוננים בצבע של זעם ספוג אלכוהול, דרך הסצנות היותר מהורהרות".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! דנמרק (IFPI Danmark)
| פלטינה
| 90,000
|-
! גרמניה (BVMI)
| זהב
| 150,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×4
| 4,000,000
|}

==קישורים חיצוניים==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי קנדריק לאמאר
קטגוריה:שירים באנגלית
קטגוריה:שירים על אלכוהול
קטגוריה:שירי זהב בגרמניה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת טופ דואוג אנטרטיינמט
תחנת אוקטיברסקאיה

אוקטיברסקאיה (ברוסית: Октябрьская) היא תחנת הרכבת התחתית של מוסקבה בקו קולצביה.

תחנת אוקטיברסקאיה נפתחה ב-1 בינואר 1950, והיא קרויה על שם כיכר אוקטיברסקאיה (כיום כיכר קלוז'סקאיה).

התחנה ממוקמת ברובע יאקימנקה, ויש לה מעבר לתחנה בשם זהה בקו קלוז'סקו-ריז'סקאיה.

לתחנה יש לובי היוצא ללנינסקי פרוספקט ונראה כמו ביתן עם מעברים מקושתים. התחנה היא אתר מורשת תרבותית.

== גלריה ==
<gallery mode="packed" heights="140px">
קובץ:Aerial view of Kaluzhskaya Square in Moscow (60342688).jpg|מבט על כיכר קלוז'סקאיה , משמאל לובי התחנה 
קובץ:Okt kol 01.jpg|לובי התחנה 
קובץ:Okt kol 02.jpg|מראה בתוך הלובי
</gallery>

== קישורים חיצוניים ==

אוקטיברסקאיה
קארימבו

ריקוד הקארימבו
קארימבו (בפורטוגזית: carimbó) הוא סגנון ריקוד מסורתי שמקורו במדינת פארה שבצפון ברזיל. זהו ריקוד תוסס ואנרגטי המתאפיין בעבודת הרגליים המהירה והמורכבת שלו, כמו גם בשימוש בכלי הקשה ובשירה. הריקוד הוא חלק מהזהות התרבותית של תושבי פארה, והוא מבוצע לעיתים קרובות בחגיגות ופסטיבלים ברחבי האזור.

==היסטוריה==
מקורותיו של ריקוד הקארימבו אינם מתועדים היטב,<ref></ref> אך מאמינים שהוא התפתח מסגנונות הריקוד של העמים הילידים של אזור האמזונאס.<ref></ref>

==סגנון==
במהלך הריקוד הרקדנים נעים בתבנית מעגלית, כאשר המנהיג במרכז ושאר הרקדנים הולכים אחריו. הריקוד מתבצע בקצב מהיר ואנרגטי, והרקדנים מניעים את רגליהם במהירות ובדפוסים מורכבים. ריקוד הקארימבו ידוע בתנועות האקרובטיות והאתלטיות שלו, והרקדנים מבצעים פעמים רבות זינוקים וסיבובים מרשימים תוך כדי תנועה סביב המעגל.<ref></ref>

הריקוד מבוצע באופן מסורתי על ידי גברים, אם כי במשך הדורות גם נשים החלו להשתתף בו. הרקדנים לובשים בגדים מסורתיים, הכוללים לרוב חולצות ומכנסיים בצבעים בהירים, ועשויים לכלול גם כיסויי ראש ופריטים דקורטיביים אחרים, והוא מלווה לרוב בשירה ובמזמורים.

ריקוד הקארימבו מבוצע לעיתים קרובות בפסטיבלים ובחגיגות ברחבי המדינה, ובנוסף לאופיו המסורתי הוא שימש גם כדרך של תושבי פארה לבטא את התנגדותם לדיכוי פוליטי וחברתי.<ref></ref>

==קישורים חיצוניים==

==הערות שוליים==

קטגוריה:מחול
קטגוריה:מוזיקה לטינו-אמריקאית
Poetic Justice

Poetic Justice הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, Good Kid, M.A.A.D City. השיר, שהופק על ידי המפיק האמריקאי סקופ דוויל, מכיל הופעת אורח של הראפר הקנדי דרייק. השיר יצא לאור כסינגל הרשמי הרביעי מתוך האלבום, בעקבות התגובה החיובית שקיבל. הוא קרוי על סרט הנושא שם זהה משנת 1993 בכיכובם של טופאק שאקור וג'נט ג'קסון, המופיעים בעטיפת הסינגל.

==רקע==
השיר הופק על ידי סקופ דוויל, איתו לאמאר עבד בעבר בסינגל המוביל "The Recipe". דוויל דגם את "Any Time, Any Place" של ג'נט ג'קסון. לאמאר ודוויל בחרו לדגום את השיר לאחר שהושמע ברדיו במהלך סשן ההקלטות שלהם.<ref name="www.hiphopdx.com"></ref> בראיון, דוויל נזכר בכמה אמנים שרצו את השיר, בהם הראפר האמריקאי 50 סנט, לפני שבסופו של דבר נתן אותו ללאמאר.<ref name="www.hiphopdx.com2"></ref> ב-26 בינואר 2013, לאמאר ביצע את השיר בסאטרדיי נייט לייב, כמו גם את הסינגל הקודם מהאלבום, "Swimming Pools (Drank)".<ref></ref>

==וידאו קליפ==
בראיון בדצמבר 2012 הצהיר לאמאר שהווידאו קליפ יצולם "בקרוב". אף על פי שהביע עניין בכך שג'נט ג'קסון בעצמה, שכיכבה בסרט משנת 1993 ממנו נלקח שם השיר, תופיע בקליפ,<ref></ref> היא לא הופיע בו בסופו של דבר.<ref></ref> הקליפ, בבימויו של לאמאר לצד די.ג'יי. דייב ודיינג'רו קיפאווה, פורסם ב-22 בפברואר 2013. הקליפ כולל הופעות קמע של חבריו של לאמאר, הראפרים ג'יי רוק, YG וגלאסס מאלון.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2012
קטגוריה:סינגלים מ-2013
קטגוריה:שירי קנדריק לאמאר
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי ג'נט ג'קסון
קטגוריה:שירים על סרטים
קטגוריה:שירי כסף בממלכה המאוחדת
קטגוריה:שירי פלטינה כפולה בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת טופ דואוג אנטרטיינמט
Money Trees

Money Trees הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, Good Kid, M.A.A.D City. השיר, שמופיע כרצועה החמישית באלבום, מכיל הופעת אורח של הראפר האמריקאי ג'יי רוק. השיר, שהופק על ידי די ג'יי דהי, מכיל דגימה מתוך שירה של להקת ביץ' האוס, "Silver Soul" מ-2010.

==רקע==
השיר עוקב אחר הסיפר של Good Kid, M.A.A.D City, כאשר קנדריק לאמאר מעריך מחדש את מה שקרה בסיפור. הוא מדבר על קיום יחסי מין עם מושא האהבה שלו שריין (Sherane), והולך לספר לחבריו על כך. הוא גם מעריך את מצבו הנוכחי בעיר הולדתו קליפורניה ומשקף את ההנצחה של דודו לאחר שנורה. בסוף השיר, אימו של לאמאר מתקשרת אליו שוב ומבקשת ממנו להחזיר את המכונית שלה, נושא שחוזר על עצמו בסיפור. אביו שכח מהדומינו שרצה עד לשלב זה בסיפור, מה שמרמז שלאמאר "היה מחוץ לבית למשך זמן מה, מסתובב ומנסה להבין את חייו, לאחר שזה עתה הותקף מחוץ לבית של שריין".<ref></ref>

==קבלה ביקורתית==
השיר זכה לשבחים ממבקרי המוזיקה. מגזין XXL ראה את השיר כ"סיפור על שאיפותיו של הפעלתן".<ref></ref> הקטע זכה במיוחד לשבחים מהמבקרים על הופעת האורח של ג'יי רוק. בקומפלקס צוין לשבח הבית של ג'יי רוק, תוך שדורג כהופעת האורח העשירית בטיבה לשנת 2012, ותואר כ"כוכבי".<ref></ref>

==הצלחה מסחרית==
אף על פי שלא יצא כסינגל, השיר שהה כשבעה שבועות במצעדים בארצות הברית והגיע בשיאו למקום ה-19 במצעד השירים מתחת להוט 100.<ref></ref>

== מיקומי שיא ==

== נתוני מכירות ==

==קישורים חיצוניים==

==הערות שוליים==

קטגוריה:שירי 2012
קטגוריה:שירי קנדריק לאמאר
קטגוריה:שירי ג'יי רוק
קטגוריה:שירים באנגלית
קטגוריה:שירים על מוות
קטגוריה:שירים על מיניות
קטגוריה:שירים על מכוניות
קטגוריה:שירים על כסף
קטגוריה:שירים על עצים
קטגוריה:שירי פלטינה בארצות הברית
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
ללא כימיקלים

ללא כימיקלים הוא מונח המשמש בעולם הפרסום והשיווק, כדי לרמוז שמוצר בטוח, בריא או ידידותי לסביבה מכיוון שהוא מכיל רק מרכיבים טבעיים<ref></ref>. מנקודת מבט כימית, המונח מוטעה, שכן כל החומרים והעצמים ביקום מורכבים לחלוטין רק מכימיקלים (או תערובות כימיקלים) ואנרגיה. המונח "כימיקל" מציין חומר שהרכבו ידוע, וכל החומרים, כמו מים ואוויר הם, לכן, כימיקלים או תערובות כימיקלים.

השימוש במונח בתחום הפרסום כדי לציין שהמוצר לא מכיל מרכיבים סינתטיים והיחס של ארגון ה-ASA אליו בממלכה המאוחדת זכה לביקורות קשות<ref></ref>.

מחקר שנערך על הבנות של המונח "כימיקל" בקרב בוגרי אוניברסיטה אמריקאים על ידי הכימאי גייל ניקול בשנת 1997 ציין כי "אנשים עשויים להחזיק בהגדרה מדעית והדיוטה של כימיקל מבלי לקשר בין השניים בשום צורה. הם עשויים להבחין במודע או שלא במודע. למונח 'כימיקל' יש קונוטציות שונות בהתאם למצב."<ref></ref>

== ראו גם ==
* כימופוביה
* פנייה אל הטבע

== הערות שוליים ==

קטגוריה:פרסום
קטגוריה:כימיה
M.A.A.D City

M.A.A.D City (מעוצב כ-m.A.A.d City) הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, Good Kid, M.A.A.D City. השיר, שמופיע כרצועה השמינית באלבום, מכיל הופעת אורח של הראפר האמריקאי אם סי אייט. החלק הראשון של השיר הופק על ידי מפיקי טופ דואוג אנטרטיינמנט THC וסאונווייב והחלק השני על ידי טרייס מרטין. השיר הגיע בשיאו למקום ה-75 במצעד הבילבורד הוט 100.

==רקע==
בשיר מספר לאמאר את סיפור חינוכו בקומפטון ותוצאותיו. בשיר משתתף אם סי אייט מהרכב הגנגסטה ראפ האמריקאי Compton's Most Wanted . השיר כולל גם קולות רקע נוספים של הראפר סקולבוי קיו, שמבצע את האד-ליבס המוכרים שלו במהלך הפזמון. הוא גם הסביר כי "M.A.A.D" הם ראשי תיבות של "My Angels on Angel Dust". ראשי התיבות ידועים גם כ-"My Angry Adolescence Divided".

בשיר, לאמאר מדבר על נסיעה בשדרות רוזקראנס בקומפטון, מתייחס לעישון הפנציקלידין בשיר "The Art of Peer Pressure", ומדבר על פיטוריו מעבודתו בגלל שוד. לאמאר מדבר גם על כך שראה את דודו נורה בדוכן המבורגרים מקומי. השיר מציג את השינוי האקלימי האלים בסיפור של Good Kid, M.A.A.D City.<ref>[http://www.billboard.com/articles/review/1066796/kendrick-lamar-good-kid-maad-city-track-by-track-review Kendrick Lamar, 'good kid, m.A.A.d city': Track-By-Track Review | Billboard]</ref>

== קבלה ביקורתית ==
השיר זכה להערכה רבה ממבקרי המוזיקה, ששיבחו את ההפקה והביצועים של שני הראפרים.<ref></ref><ref></ref> מגזין XXL תיאר את השיר כ"שיא היצירתי וה'קולנועי' של האלבום".<ref></ref> דייוויד אמידון מ-PopMatters שיבח את הפקת השיר, באומרו: "זה מרגיש כאילו ל-The Chronic נולד ילד עם 2001".<ref></ref> אנדרו נוסניצקי מ-Spin תיאר את הופעתו של אם סי אייט כ"גניבת ההצגה".<ref></ref> מגזין קומפלקס דירג את השיר במקום ה-25 ברשימת 50 השירים הטובים ביותר לשנת 2012.<ref>[http://www.complex.com/music/2012/12/2012-year-in-review-the-50-best-songs-of-2012/kendrick-lamar-maad-city 25. Kendrick Lamar f/ MC Eiht "m.A.A.d city" — The 50 Best Songs of 2012 | Complex]</ref>

== הצלחה מסחרית ==
באוקטובר 2012, מיד לאחר צאתו של Good Kid, M.A.A.D City, נכנס השיר לראשונה למצעד הבילבורד הוט 100 במקום ה-94 עקב הורדות רבות. מסיבות שאינן ידועות, השיר נכנס בשנית לבילבורד הוט 100 ב-8 בספטמבר 2013, במקום ה-98.<ref></ref> בעקבות הביצוע של לאמאר לשיר בטקס פרסי גראמי ה-56, השיר נכנס מחדש למצעד, והגיע בשיאו למקום ה-75.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! דנמרק (IFPI Danmark)
| פלטינה
| 90,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2012
קטגוריה:שירי קנדריק לאמאר
קטגוריה:שירים באנגלית
קטגוריה:שירים על אלימות
קטגוריה:שירים על מוות
קטגוריה:שירים על פשע
קטגוריה:שירים על קליפורניה
קטגוריה:שירי זהב בממלכה המאוחדת
קטגוריה:שירי פלטינה כפולה בארצות הברית
נאדי בארץ הצעצועים (סדרת טלוויזיה, 1998)

נאדי בארץ הצעצועים (באנגלית: The Noddy Shop) היא סדרת סטופ מושן בריטית לילדים, המבוססת על סדרת ספרים בעלת אותו שם מאת איניד בלייטון.

הסדרה, אשר כוללת שתי עונות ו-66 פרקים, שודרה במקור בבריטניה בערוץ TVOntario. תקופת השידור המקורית של הסדרה היא החל מ-7 בספטמבר 1998 עד 8 באוקטובר 1999. בישראל הסדרה שודרה בדיבוב לעברית בשנת 2002 בערוץ הופ!.

== עלילה ==
הסדרה מספרת על חנות צעצועים קסומה שבה נאדי מתגורר, כאשר בה הצעצועים מתקשרים, מספרים סיפורים ושרים, ולפעמים משוחחים עם הילד רובי.

== מדבבים ==
* עדי לב
* דורון בן עמי
* בני נדלר - כלבומט
* חן ליאוני
* עמי מנדלמן - שרמן

== שידור הסדרה ==

== קישורים חיצוניים ==

== הערות שוליים ==

קטגוריה:נאדי
קטגוריה:סדרות ערוץ הופ!